Ionuţ Ciurea, de la Asociaţia Pro Infrastructura: "Construim autostrăzi la fel de prost şi încet".
România are 86.391 km de drumuri publice. Avem 866 km de autostradă. Bucureștiul este pe locul 4 în topul celor mai aglomerate orașe din UE.
O economie sănătoasă trebuie să aibă o infrastructură pe măsură. Nu este și cazul țării noastre. Avem 866 de kilometri de autostradă, dintre care, peste 100 sunt realizați înainte de Revoluție.Însă, în următorii 10 ani, politicienii îți promit 3.000 km de autostrăzi, drumuri expres și nu numai. În realitate, regiuni ca Moldova sunt complet rupte de principala piaţă de desfacere a României, Vestul.Ionuț Ciurea, de la Asociația Pro Infrastructura, are o singură dorinţă de la conducătorii statului. Să nu mai facă promisiuni false."Promisiunile se fac de ani de zile. Avem aceeaşi viteză de execuţie pe care am avut-o în ultimii 10-15 ani, ca să nu zic 50 de ani. În ultimii 20 de ani, construim autostrăzi la fel de prost şi încet, nu se schimbă nimic.Au fost acum, înainte de alegeri, două inaugurări, dar nu sunt gata. Am ajuns la aproape 50 de kilometri anul acesta.Eu nu am niciun fel de aşteptări. Am pretenţia să nu mai facă promisiuni false, dacă s-ar întâmpla lucrul acesta aş fi fericit. Ar trebui să avem o reţea de drumuri naţionale cât de cât decentă", a spus Ionuţ Ciurea.